



**รายงานผลการพัฒนาคุณภาพผู้เรียน**

**วิชา คณิตศาสตร์พื้นฐาน ๒ รหัสวิชา ค ๓๑๑๐๒**

**ชั้นมัธยมศึกษาปีที่ ๔**

**ภาคเรียนที่ ๒ ปีการศึกษา ๒๕๕๖**

### **โดย**

#### นางสาวสุพิชฌาย์ สีหะวงษ์

**ตำแหน่ง ครู วิทยฐานะ ครูชำนาญการพิเศษ**

**โรงเรียนยางชุมน้อยพิทยาคม**

**อำเภอยางชุมน้อย จังหวัดศรีสะเกษ**

**สำนักงานเขตพื้นที่การศึกษามัธยมศึกษา เขต 28**

**บันทึกข้อความ**

## ส่วนราชการ โรงเรียนยางชุมน้อยพิทยาคม สำนักงานเขตพื้นที่การศึกษามัธยมศึกษา เขต ๒๘

## ที่ - วันที่ ๑๔ เดือน พฤษภาคม พ.ศ. ๒๕๕๗

เรื่อง รายงานผลการพัฒนาคุณภาพผู้เรียน รายวิชาคณิตศาสตร์พื้นฐาน๒ รหัสวิชา ค๓๑๑๐๒

ปีการศึกษา ๒๕๕๖

## เรียน ผู้อำนวยการโรงเรียนยางชุมน้อยพิทยาคม

#### ด้วยข้าพเจ้านางสาวสุพิชฌาย์ สีหะวงษ์ ตำแหน่ง ครู วิทยฐานะ ชำนาญการพิเศษ ได้จัดทำ รายงานผลการพัฒนาคุณภาพผู้เรียน รายวิชาคณิตศาสตร์พื้นฐาน๒ รหัสวิชา ค๓๑๑๐๒ ประจำปีการศึกษา ๒๕๕๖ เพื่อรายงานผลการเรียนรู้ของผู้เรียนเมื่อสิ้นภาคเรียน และเพื่อนำข้อมูลจากการทบทวนการปฏิบัติงานเมื่อสิ้นภาคเรียนไปพัฒนาการจัดกิจกรรมการเรียนรู้ในปีต่อไป และหาแนวทางในการพัฒนาการปฏิบัติงาน

#### ในปีการศึกษาต่อไปให้มีประสิทธิภาพยิ่งขึ้น

บัดนี้สิ้นภาคเรียนที่ ๒ ปีการศึกษา ๒๕๕๖ แล้วข้าพเจ้าจึงรายงานการพัฒนาคุณภาพผู้เรียน

ดังรายละเอียดที่ส่งมาพร้อมนี้

จึงเรียนมาเพื่อโปรดทราบ

(นางสาวสุพิชฌาย์ สีหะวงษ์)

ตำแหน่งครู วิทยฐานะ ครูชำนาญการพิเศษ

**คำนำ**

รายงานผลการพัฒนาคุณภาพผู้เรียน วิชาคณิตศาสตร์พื้นฐาน ๒ รหัสวิชา ค ๓๑๑๐๒

ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ โรงเรียนยางชุมน้อยพิทยาคม

อำเภอยางชุมน้อย จังหวัดศรีสะเกษ สังกัดสำนักงานเขตพื้นที่การศึกษามัธยมศึกษา เขต ๒๘

สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดทำขึ้น โดยมีวัตถุประสงค์

รายงานผลการพัฒนาคุณภาพผู้เรียน และรายงานผลการดำเนินการจัดกิจกรรมการเรียนการสอน

ที่เน้นผู้เรียนเป็นสำคัญ ผลการศึกษาที่รายงานในครั้งนี้สามารถนำไปใช้ประโยชน์เป็นข้อมูลสารสนเทศ

ในการวางแผนการจัดการเรียนการสอนในภาคการศึกษาต่อไปเพื่อพัฒนาการจัดการเรียนรู้ให้มีประสิทธิภาพ และเป็นเอกสารเผยแพร่และรายงานผู้เกี่ยวข้องทราบ

ขอขอบคุณผู้อำนวยการโรงเรียนยางชุมน้อยพิทยาคม รองผู้อำนวยการโรงเรียนยางชุมน้อย พิทยาคม และคณะครูอาจารย์บุคลากรโรงเรียนทุกท่าน ที่ให้คำปรึกษา ในการจัดทำรายงานครั้งนี้ และขอขอบใจนักเรียนทุกคนที่เอาใจใส่ต่อการเรียนตลอดภาคการศึกษาที่ ๒ ปีการศึกษา ๒๕๕๖ ผลงานฉบับนี้ผู้รายงานจะนำไปเป็นข้อมูลและสารสนเทศเพื่อการพัฒนาคุณภาพนักเรียน ได้อย่างมีประสิทธิภาพต่อไป



(นางสาวสุพิชฌาย์ สีหะวงษ์)

ตำแหน่ง ครู วิทยฐานะ ครูชำนาญการพิเศษ

**สารบัญ**

**บทที่ หน้า**

**๑. บทนำ**

ความสำคัญและความเป็นมา ๑

วัตถุประสงค์ของการรายงาน ๒

ขอบเขตของการศึกษา ๒

นิยมศัพท์เฉพาะ ๓

ประโยชน์ที่คาดว่าจะได้รับ ๓

**๒. เอกสารที่เกี่ยวข้อง ๔**

ความหมายของการเรียนการสอนที่เน้นผู้เรียนเป็นสำคัญ ๔

แนวคิดและหลักการจัดการเรียนการสอนที่เน้นผู้เรียนเป็นสำคัญ ๕

ขั้นตอนและกระบวนการสอนที่เน้นผู้เรียนเป็นสำคัญ ๗

**3. วิธีดำเนินการศึกษา ๒๒**

ประชากร ๒๒

เครื่องมือที่ใช้ในการเก็บรวบรวมข้อมูล ๒๒

การเก็บรวบรวมข้อมูล ๒๓

การวิเคราะห์ข้อมูล ๒๓

สถิติที่ใช้ในการวิเคราะห์ข้อมูล ๒๓

**๔. ผลการวิเคราะห์ข้อมูล ๒๔**

**๕. สรุป อภิปรายผลและข้อเสนอแนะ ๒๗**

สรุปผลการศึกษา ๒๗

อภิปรายผล ๒๘

ปัญหาและอุปสรรค ๒๘

แนวทางในการแก้ไข ๒๘

ข้อเสนอแนะและแนวทางในการพัฒนา ๒๙

**สารบัญ** (ต่อ)

**หน้า**

**บรรณานุกรม ๓๐**

ภาคผนวก ๓๒

**บทที่ ๑**

**บทนำ**

**ความสำคัญและความเป็นมา**

การศึกษาเป็นทั้งกระบวนการและเนื้อหาในการพัฒนาคน ให้เป็นมนุษย์ที่สมบูรณ์ เป็นการถ่ายทอด

วัฒนธรรม และเป็น การสร้างภูมิปัญญาให้แก่สังคม ดังนั้นการศึกษาจึงเป็นรากฐานและเครื่องมือสำคัญ

ในการพัฒนา เศรษฐกิจ สังคม วัฒนธรรมและการเมืองของประเทศ การที่จะใช้การศึกษาให้เป็นเครื่องมือ

ในการพัฒนาประชากรและประเทศชาติ ให้บรรลุเป้าหมายดังกล่าวได้ จำเป็นต้องพัฒนาระบบการศึกษา

ให้มีคุณภาพ มาตรฐาน และมีประสิทธิภาพดีพอที่จะพัฒนาประชากร และประเทศชาติให้ก้าวทันการเปลี่ยนแปลงอย่างรวดเร็วในกระแสโลกาภิวัฒน์

พระราชบัญญัติการศึกษาแห่งชาติ พ.ศ. ๒๕๔๒ กำหนดแนวทางการจัดการศึกษา โดยยึดหลักว่า

ผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญมากที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ โดยจัด

เนื้อหาสาระและกิจกรรมให้สอดคล้องกับความสนใจและความถนัดของผู้เรียน คำนึงถึงความแตกต่างระหว่าง

บุคคล ฝึกทักษะกระบวนการคิด การจัดการ การเผชิญสถานการณ์ ประกอบกับการเปลี่ยนอย่างรวดเร็ว

ของสังคมและเทคโนโลยี ก่อให้เกิดทั้งผลดีและผลเสียต่อการดำเนินชีวิตในปัจจุบันของบุคคล ทำให้เกิด

ความยุ่งยากซับซ้อนมากยิ่งขึ้นจำเป็นต้องปรับเปลี่ยนวิถีการดำเนินชีวิตให้สามารถดำรงชีวิตอยู่ในสังคมได้

อย่างมีคุณค่า มีศักดิ์ศรี มีความสุขบนพื้นฐานของเศรษฐกิจพอเพียงและยั่งยืน

จากจุดหมายของหลักสูตรการศึกษาขั้นพื้นฐาน มุ่งพัฒนาคนไทยให้เป็นมนุษย์ที่สมบูรณ์ เป็นคนดี

คนเก่ง และอยู่ร่วมในสังคมอย่างมีความสุข บนพื้นฐานของความเป็นไทยนั้น การพัฒนาผู้เรียนทุกคน

ให้มีความรู้ที่เป็นพื้นฐานสำคัญซึ่งได้กำหนดไว้ในโครงสร้างกลุ่มสาระการเรียนรู้ ๘ กลุ่มสาระคือ

๑. ภาษาไทย

๒. คณิตศาสตร์

๓. วิทยาศาสตร์

๔. สังคมศึกษา ศาสนาและวัฒนธรรม

๕. สุขศึกษาและพลศึกษา

๖. ศิลปะ

๗. การงานอาชีพและเทคโนโลยี

๘. ภาษาต่างประเทศ

กลุ่มสาระการเรียนรู้ที่ ๑ - ๔ เป็นกลุ่มสาระที่สถานศึกษาต้องจัดการเรียนการสอนเพื่อสร้างพื้นฐาน

การคิดและกลยุทธ์ในการแก้ปัญหาและวิกฤตของชาติ ส่วนกลุ่มสาระที่ ๕ – ๘ เป็นกลุ่มสาระที่จัดการเรียน

การสอนเพื่อเสริมสร้างพื้นฐานความเป็นมนุษย์และสร้างศักยภาพในการคิดและการทำงานอย่างสร้างสรรค์

จากหลักการของหลักสูตรการศึกษาขั้นพื้นฐานดังกล่าว จะเห็นว่ากลุ่มสาระการเรียนรู้คณิตศาสตร์

เป็นกลุ่มสาระการเรียนรู้ที่มุ่งพัฒนาผู้เรียนเพื่อสร้างพื้นฐานการคิดและกลยุทธ์ในการแก้ปัญหาและวิกฤต

ของชาติ เพื่อพัฒนาคุณภาพชีวิตและพัฒนาประเทศชาติต่อไป

ในการพัฒนาคุณภาพการศึกษาให้มีประสิทธิภาพนั้น สามารถจัดการศึกษาเป็นไปตามแนวทาง

ที่ถูกต้องและให้ผู้เรียนได้รับการพัฒนาที่สอดคล้องกับความมุ่งหมายของการศึกษาที่กำหนดไว้ จำเป็น

ต้องคำนึงถึงองค์ประกอบหลายด้านด้วยกัน และองค์ประกอบที่สำคัญอีกอย่างหนึ่งคือครูผู้สอน ซึ่งจะมี

บทบาทสำคัญเป็นอย่างยิ่งในการจัดกิจกรรมการเรียนการสอนเพื่อพัฒนาผู้เรียนเป็นคนดี คนเก่ง และอยู่ ในสังคมอย่างมีความสุข ดังนั้น ครูผู้สอนจะต้องปรับเปลี่ยนพฤติกรรมใหม่จากเดิมครูเป็นศูนย์กลางเป็นผู้

บอกความรู้ มาเป็นการจัดการเรียนรู้ที่เน้นผู้เรียนเป็นสำคัญ โดยให้เด็กได้เรียนรู้ด้วยตนเองจากการคิด

วิเคราะห์ วางแผนการเรียนร่วมกับบุคคลอื่น ๆ และเน้นการเรียนรู้ในสิ่งที่เป็นความต้องการของเด็กเอง

การจัดกิจกรรมการเรียนการสอนของครูจึงควรจัดให้ผู้เรียนได้ทำกิจกรรม การเรียนรู้ในรูปแบบต่าง ๆ อันเป็นประสบการณ์การเรียนรู้ด้วยตนเอง ไม่ใช่เพียงแต่ฟังการบรรยายหรืออ่านหนังสือจบเล่มเท่านั้น

แต่ครูจะต้องปฏิรูปกระบวนการเรียนการสอน ให้เอื้อต่อการพัฒนาคุณภาพของผู้เรียนที่สมดุลในทุกด้าน

ตามจุดประสงค์ของหลักสูตรในแต่ละระดับ โดยการจัดการเรียนการสอนที่เน้นผู้เรียนเป็นสำคัญ สนอง

ความแตกต่างในความสามารถ ความถนัดและความสนใจทางการเรียนของผู้เรียน แต่ละคน ส่งเสริมให้ผู้เรียน

เกิดการเรียนรู้จากการปฏิบัติจริงและการให้ประสบการณ์การเรียนที่สัมพันธ์กับชีวิตจริงรวมทั้งการใช้สื่อและ

เทคโนโลยีที่ทันสมัย ช่วยการเรียนรู้และพัฒนาการของผู้เรียนให้ทันต่อการเปลี่ยนแปลงของสังคม

วิชาคณิตศาสตร์พื้นฐาน ๒ รหัสวิชา ค ๓๑๑๐๒ เป็นอีกวิชาหนึ่งที่จัดอยู่ในหลักสูตร

สถานศึกษาโรงเรียนยางชุมน้อยพิทยาคม กำหนดให้เป็นวิชาเรียนรู้พื้นฐาน ในระดับชั้นมัธยมศึกษาปีที่ ๔

ที่สถานศึกษาต้องจัดการเรียนการสอนเพื่อสร้างพื้นฐานการคิดและกลยุทธ์ในการแก้ปัญหาให้กับนักเรียน

โดยครูมีหน้าที่ต้องจัดกิกรรมการเรียนรู้ให้ผู้เรียนสามารถเรียนรู้ได้เต็มศักยภาพและให้เกิดประสิทธิภาพสูงสุด

บัดนี้สิ้นภาคเรียนที่ ๒ ปีการศึกษา ๒๕๕๖ ผู้รายงานจึงจัดทำรายงานผลการพัฒนาคุณภาพ

ผู้เรียนในรายวิชาคณิตศาสตร์พื้นฐาน ๒ รหัสวิชา ค ๓๑๑๐๒ ที่ผู้รายงานรับผิดชอบจัดกิจกรรมการศึกษา

เพื่อแสดงให้เห็นว่าว่านักเรียนได้รับการพัฒนามากน้อยเพียงใด และมีปัญหา ข้อเสนอแนะในการจัดการเรียน

การสอน ผลจากการศึกษาครั้งนี้สามารถนำไปใช้ประโยชน์ เป็นข้อมูลสารสนเทศในการวางแผนการจัดการ

เรียนการสอนในการจัดการศึกษาภาคเรียนต่อไป

**วัตถุประสงค์ของการรายงาน**

1. เพื่อรายงานผลการพัฒนาคุณภาพผู้เรียนวิชาคณิตศาสตร์พื้นฐาน ๒ รหัสวิชา ค ๓๑๑๐๒

ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖

1. เพื่อศึกษาและรายงานผลการจัดกิจกรรมการเรียนการสอนที่เน้นผู้เรียนเป็นสำคัญ

วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒

ปีการศึกษา ๒๕๕๖

**ขอบเขตของการศึกษา**

**๑. ประชากร**

ประชากรที่จัดกิจกรรมการเรียนรู้ ในรายวิชาคณิตศาสตร์พื้นฐาน ๒ รหัสวิชา ค ๓๑๑๐๒ คือ นักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ จำนวนห้องเรียน ๖ ห้อง นักเรียนทั้งสิ้น ๒๓๗ คน

**นิยามศัพท์เฉพาะ**

1. ผลการพัฒนาคุณภาพผู้เรียน หมายถึง ผลการจัดมวลประสบการณ์ต่าง ๆ ให้กับผู้เรียน

จนผู้เรียนมีความรู้ ความสามารถ มีคุณธรรมจริยธรรม ตามเกณฑ์มาตรฐานการศึกษาของชาติ

1. การจัดกิจกรรมการเรียนการสอนที่เน้นผู้เรียนเป็นสำคัญ หมายถึง การจัดกระบวนการเรียนรู้

ที่สอดคล้องกับการดำรงชีวิต เหมาะสมกับความสามารถ ความสนใจ ให้ผู้เรียนมีส่วนร่วมและลงมือปฏิบัติจริง

ทุกขั้นตอน จนเกิดการเรียนรู้ด้วยตนเอง สามารถสรุปเป็นความรู้ใหม่และเกิดความภาคภูมิใจต่อผลสำเร็จ

ของตน โดยมีครูเป็นผู้อำนวยความสะดวก จัดสถานการณ์ แหล่งความรู้ และ สื่อ ที่เหมาะสมเอื้ออำนวย

ต่อการพัฒนาการเรียนรู้ของนักเรียน

๓. นักเรียน หมายถึง ผู้ที่เรียนในระดับชั้นมัธยมศึกษาปีที่ ๔/๑ – ๔/๖ ภาคเรียนที่ ๒ ปีการศึกษา ๒๕๕๖ โรงเรียนยางชุมน้อยพิทยาคม

๔. โรงเรียน หมายถึง โรงเรียนยางชุมน้อยพิทยาคม อำเภอยางชุมน้อย จังหวัดศรีสะเกษ สังกัดสำนักงานเขตพื้นที่การศึกษามัธยมศึกษา เขต ๒๘ สำนักงานคณะกรรมการการศึกษาขั้นพื้นฐานกระทรวงศึกษาธิการ

**ประโยชน์ที่คาดว่าจะได้รับ**

๑. เป็นข้อมูลสารสนเทศในการวางแผนการจัดกิจกรรมการเรียนการสอนปีการศึกษาต่อไป

๒. เป็นเอกสารเผยแพร่และรายงานผู้เกี่ยวข้อง

๓. เป็นเอกสารอ้างอิงในการศึกษาค้นคว้าเกี่ยวกับการจัดกิจกรรมการเรียนการสอนที่เน้นผู้เรียนเป็นสำคัญ

##### บทที่ ๒

**เอกสารและงานวิจัยที่เกี่ยวข้อง**

เอกสารและงานวิจัยที่เกี่ยวข้องกับการพัฒนาการเรียนการสอนที่เน้นนักเรียนเป็นสำคัญ

ซึ่งก่อนหน้านี้ถูกเรียกว่า นักเรียนเป็นศูนย์กลาง ผู้รายงานได้ลำดับเอกสารและงานวิจัยที่เกี่ยวข้องไว้ดังต่อไปนี้

1. ความหมายของการจัดกิจกรรมการเรียนการสอนที่เน้นผู้เรียนเป็นสำคัญ
2. แนวคิดและหลักการจัดกิจกรรมการเรียนการสอนที่เน้นผู้เรียนเป็นสำคัญ
3. **ความหมายของการเรียนการสอนที่เน้นนักเรียนเป็นสำคัญ**

กรมสามัญศึกษา (๒๕๔๐ : ๑) กล่าวว่าการสอนที่เน้นนักเรียนเป็นศูนย์กลาง หมายถึง การสอน

มุ่งจัดกิจกรรมที่สอดคล้องกับการดำรงชีวิต เหมาะสมกับความสามารถและความสนใจของผู้เรียนโดย

ให้นักเรียนมีส่วนร่วมและลงมือปฏิบัติจริงทุกขั้นตอน จนเกิดการเรียนรู้ด้วยตนเอง

กรมวิชาการ (๒๕๓๙ : ๑๗) กล่าวว่า การสอนที่เน้นนักเรียนเป็นศูนย์กลาง หมายถึง การสอน

ที่มุ่งจัดกิจกรรมที่สอดคล้องกับการดำรงชีวิต เหมาะสมกับความสามารถและความสนใจของผู้เรียนโดยให้

ผู้เรียนทีส่วนร่วมและลงมือปฏิบัติจริงทุกขั้นตอนจนเกิดการเรียนรู้ด้วยตนเอง

อรทัย มูลคำ และคณะ (๒๕๔๒ : ๑๗) กล่าวว่า การเรียนการสอนโดยเน้นผู้เรียนเป็นศูนย์กลาง

ว่า ในการจัดการเรียนการสอนโดยปกตินั้น ถ้าไม่นับสื่ออุปกรณ์ และเทคนิควิธีการต่าง ๆ แล้วบุคคลก็นับเป็น

องค์ประกอบที่สำคัญที่สุด บุคคลที่กล่าวถึงนี้ สามารถแบ่งออกได้เป็นสองฝ่ายด้วยกัน คือ ผู้สอนฝ่ายหนึ่ง

และผู้เรียนอีกฝ่ายหนึ่ง โดยปกติผู้สอนจะมีปฏิสัมพันธ์หรือมีส่วนร่วมในการเรียนรู้ร่วมกัน เว้นเสียแต่ใน

บางโอกาสที่ผู้สอนอาจจะต้องมีบทบาทมากกว่า และในทำนองเดียวกัน บางครั้งผู้เรียนก็จำเป็นที่จะต้อง

มีบทบาทมากกว่าเช่นกัน เมื่อใดที่ผู้สอนมีบทบาทมากกว่า เราก็เรียกการเรียนการสอนลักษณะนั้นว่า

การเรียนการสอนที่เน้นผู้สอนหรือครูเป็นศูนย์กลาง และเมื่อใดที่ผู้เรียนต้องมีบทบาทมากกว่า เราก็เรียก

การเรียนการสอนลักษณะนั้นว่า การเรียนการสอนที่เน้นผู้เรียนหรือนักเรียนเป็นศูนย์กลาง

ชาตรี เกิดธรรม (๒๕๔๒ : ๗) กล่าวว่า การเรียนการสอนที่เน้นผู้เรียนเป็นศูนย์กลางเป็นการสอน

ที่จัดเนื้อหาและกิจกรรมที่สอดคล้องกับการดำรงชีวิตที่เหมาะสมกับความสามารถและ ความสนใจของผู้เรียน

เป็นการสอนที่มุ่งเน้น ให้นักเรียนได้ลงมือกระทำด้วยตนเองเป็นการเรียนรู้ที่เน้นให้ค้นคว้า หาความรู้ และ

ลงมือปฏิบัติจริงทุกขั้นตอนจนเรียนรู้ได้ด้วยตนเอง เป็นการเรียนรู้ที่เน้นให้ผู้เรียนได้เรียนรู้วิธีการหาความรู้

(Learn how to learn) ซึ่งมีคุณค่ามากกว่าการเรียนรู้ตัวความรู้

จากการศึกษาเอกสารดังกล่าวสรุปได้ว่า การจัดกิจกรรมการเรียนการสอนที่เน้นผู้เรียนเป็นศูนย์กลาง

หมายถึง การจัดกิจกรรมการเรียนการสอนที่มุ่งเน้นการจัดกิจกรรมให้สอดคล้องกับการดำรงชีวิต เหมาะสม

กับ ความสนใจ ความสามารถของผู้เรียน ให้ผู้เรียนมีบทบาทมากกว่าผู้สอน โดยให้ผู้เรียนมีส่วนร่วม และลงมือ

ปฏิบัติจริง จนเกิดการเรียนรู้ด้วยตนเอง

**๒. แนวคิดและหลักการจัดกิจกรรมการเรียนการสอนที่เน้นผู้เรียนเป็นสำคัญ**

แนวคิด ทฤษฎีของนักจิตวิทยาการศึกษาหลายคนมีความเชื่อว่า ในการจัดการศึกษาต้องเน้นผู้เรียน

เป็นศูนย์กลาง เปิดโอกาสให้ผู้เรียนได้เรียนตามความสามารถและความสนใจโดยเน้นการปฏิบัติ

เน้นกระบวนการ ต้องเรียนรู้ด้วยตนเองและสังคมด้วยตัวผู้เรียนเองและผู้เรียนมีอิสระตามสมควร

กรมสามัญศึกษา (๒๕๔๒ : ๑๔) อ้างถึง แนวคิดของมาสโลว์ (Abraham H. Maslow) มีความเชื่อ

พื้นฐานว่า ถ้าให้อิสรภาพแก่เด็ก เด็กจะเลือกสิ่งที่ดีที่สุดสำหรับตนเอง พ่อแม่ และครูควรมีความไว้วางใจ

ในตัวเด็ก เปิดโอกาสและช่วยเหลือให้เด็กได้เจริญเติบโตต่อไป ไม่ใช้วิธีควบคุม และ จัดการชีวิตของเด็ก

ทั้งหมด

วัฒนาพร ระงับทุกข์ (๒๕๔๒ : ๔-๕) อ้างถึงแนวคิดของโรเจอร์ (Carl R. rogers) นักจิตบำบัด

ได้เสนอการจัดการเรียนการสอนที่ให้ “ผู้เรียนเป็นศูนย์กลาง” โดยเขามีความเชื่อว่า นักเรียนต้องเป็นผู้เรียน

เอง ครูคอยดูห่าง ๆ และเป็นที่ปรึกษา การจัดกิจกรรมในการเรียนควรให้ผู้เรียนเป็นศูนย์กลางการเรียนรู้

บรรยากาศแบบกระบวนการกลุ่ม กฎ ระเบียบ ควรให้นักเรียนในกลุ่มตั้งกันเอง ความรู้ที่ได้จากการปฏิบัติ

จะเกิดทั้งปัญญาและเจตคติที่ดีต่อเรื่องที่เรียน โดยครูไม่สามารถถ่ายทอดทุกสิ่งได้ แต่สามารถจัดสิ่งแวดล้อม

ให้ผู้เรียนเรียนสิ่งเหล่านั้นได้เพื่อที่จะผลักดันให้ผู้เรียนได้พัฒนาศักยภาพของตนอย่างเต็มที่

จากแนวคิดดังกล่าว สรุปได้ว่า ทุกแนวคิดต่างเน้นความสำคัญของผู้เรียนโดยให้อิสรภาพที่จะเลือก

แก่ผู้เรียน ครูต้องมีความเชื่อและศรัทธาในความเป็นมนุษย์ของผู้เรียน ครูคือผู้ที่คอยอำนวยความสะดวก

กระตุ้น ให้กำลังใจ ช่วยเหลือร่วมคิด และเป็นเพื่อนกับนักเรียน

ส่วนแนวคิดของนักการศึกษาไทยเกี่ยวกับการจัดการเรียนการสอนที่เน้นผู้เรียนเป็นศูนย์กลาง ได้แก่

สงบ ลักษณะ กล่าวถึง การจัดการเรียนการสอนที่ควรจะเป็นไว้ว่า ควรเป็นการเรียนการสอน

ที่ผู้เรียน ได้รับการยอมรับนับถือในการเป็นเอกัตถบุคคล ได้เรียนด้วยวิธีที่เหมาะสมกับความสามารถ ได้เรียน

สิ่งที่สนใจหรือมีประโยชน์ ได้ปฏิบัติตามกระบวนการเพื่อการเรียนรู้ ได้รับการเอาใจใส่ ประเมิน และช่วยเหลือ

เป็นรายบุคคลและ ได้รับการพัฒนาเต็มศักยภาพ (กรมสามัญศึกษา. ๒๕๔๐ : ๑๙)

บันลือศักดิ์ จำนง (๒๕๔๒ : ๑๓ ) กล่าวว่าการจัดกิจกรรมการเรียนการสอนที่มีประสิทธิภาพ นั้น

ควรจัดกิจกรรมให้ผู้เรียนสร้างองค์ความรู้ด้วยตนเอง โดยมีครูคอยให้การช่วยเหลือ ช่วยกระตุ้น ท้าทายให้เด็ก

คิดเป็นกลุ่ม ในที่สุดเด็กจะเกิดความคิดรวบยอดในเนื้อหา สามารถนำไปใช้แก้ปัญหาต่อไปได้ เพราะการที่

เด็กสามารถค้นพบด้วยตนเองจะส่งผลต่อการสร้างความรู้ที่ถาวรเป็นเด็กที่คิดเป็น แก้ปัญหาเป็น มองไกล

และใฝ่รู้

ชัยยุทธ์ บุณยสวัสดิ์ (๒๕๔๒ : ๒๙) ได้กล่าวว่า การจัดกิจกรรมการเรียนการสอนที่ดีนั้นครูต้องเชื่อ

ว่าเด็กสามารถพัฒนาได้ไม่ว่าจะเกิดมาในสภาพอย่างไร และกระตุ้นให้ครูทำกิจกรรมให้หลากหลาย

เปิดโอกาสให้เด็กได้แสดงได้เต็มศักยภาพ ครูต้องสอนคนไม่ใช่สอนหนังสือแต่ต้องสอนคนให้เอาความรู้มาใช้

ในการดำรงชีวิตที่ดี กระบวนการเรียนการสอนต้องให้เด็กเป็นศูนย์กลาง เด็กจะต้องมีส่วนร่วมมากขึ้น

จากแนวความคิดของนักการศึกษาดังกล่าวจะเห็นว่า แนวคิดการจัดกิจกรรมการเรียนการสอนที่เน้น

ผู้เรียนเป็นศูนย์กลางได้พัฒนามาอย่างต่อเนื่องจนกลายเป็นภาพที่เด่นชัด ในปัจจุบันว่าเป็นแนวทางที่จะนำไปสู่

เป้าหมายการศึกษา คือ การทำให้เด็กมีคุณภาพและได้มาตรฐานสูงในระดับสากล เป็นการพัฒนาเรียนให้มี

คุณลักษณะเฉพาะที่เหมาะสมกับสังคมโลกในยุคปัจจุบัน

หลักการจัดกิจกรรมการเรียนการสอนที่เน้นผู้เรียนเป็นศูนย์กลาง จุดมุ่งหมายของการจัดการศึกษา

โดยทั่วไป คือมุ่งพัฒนาผู้เรียนให้เป็นคนเก่ง คนดีและร่างกายแข็งแรง (กรมสามัญศึกษา. ๒๕๔๐ : ๓๑)

ซึ่งสอดคล้องกับความเห็นของประเวศ วะสี (ม.ป.ป. : ๑๕) คือการศึกษาที่ดีควรจะสร้างคนให้ฉลาดเป็นคนดี

และมีความสุข และสำนักงานคณะกรรมการการศึกษาแห่งชาติ (๒๕๔๐ : ๑) กล่าวว่า เป้าหมายของการ

เรียนรู้คือ เด็ก เก่ง ดี มีสุข

คำว่า เก่ง ดี มีสุข ตามแนวความคิดของกรมสามัญศึกษา (กรมสามัญศึกษา. ๒๕๔๐ : ๓๑-๓๓ )

กล่าวไว้ว่า

ความเก่ง หมายถึง ความสามารถในด้านสติปัญญา ซึ่งจำแนกออกเป็น ๓ ประเภทได้แก่

1. เก่งจำ คือ มีความสามารถในการจำข้อเท็จจริง (Factual Information)
2. เก่งคิด คือ มีความสามารถในการใช้ทักษะ เชาว์ปัญญา (Intellectual Skills) เช่น ความเข้าใจเกี่ยวกับสิ่งที่เป็นรูปธรรมและนามธรรม การใช้เหตุผล การคิดวิเคราะห์ การใช้ภาษา สื่อความหมาย
3. เก่งริเริ่ม คือ การมีความคิดริเริ่มสร้างสรรค์ สามารถคิดหรือประดิษฐ์สิ่งแปลกใหม่

จัดว่าเป็นผู้มียุทธศาสตร์ในการคิด (Cognitive Strategies)

คนดี หมายถึง การเป็นผู้ที่มีคุณสมบัติด้านเจตคติทีพึงประสงค์ ได้แก่ การเป็นผู้มีคุณธรรม

จริยธรรม และค่านิยมที่ถูกต้องดีงาม

แข็งแรง หมายถึง สุขภาพแข็งแรงรวมทั้งทักษะในการเคลื่อนไหวอย่างคล่องแคล่วและเหมาะสม

สำนักงานคณะกรรมการการศึกษาแห่งชาติ (๒๕๔๐ : ๑๐) กล่าวถึง เก่ง ดี มีสุข ว่า

เก่ง คือ มีทักษะในการเรียนรู้ มีทักษะการคิด มีทักษะการสื่อสาร แสดงผลงานฉายแวว

อัจฉริยะของตน

ดี คือ มานะ อดทน ประหยัด ซื่อสัตย์ มีวินัย

มีสุข คือ อยากมาโรงเรียน ร่าเริง แจ่มใส ร่างกายแข็งแรง

สรุปว่า เป้าหมายของการเรียนรู้ ต้องการให้ผู้เรียนมีลักษณะ เก่ง ดี มี สุข คือ มีความรู้ความสามารถ ดี คือ มีคุณธรรม จริยธรรม มีสุข คือ มีความสุขในกาเรียน สุขกายและใจ ดังนั้น เพื่อให้

การเรียนรู้เป็นกระบวนการอย่างได้ผล หลักการจัดกิจกรรมการเรียนกานสอนที่เน้นผู้เรียนเป็นศูนย์กลาง

ควรยึดหลักดังนี้ (วัฒนาพร ระงับทุกข์. ๒๕๔๒ : ๗)

การเรียนรู้เป็นกระบวนการที่ควรเป็นไปอย่างมีชีวิตชีวา ดังนั้น ผู้เรียนจึงควรมีบทบาทรับผิดชอบ

ต่อการเรียนรู้ของตนและมีส่วนร่วมในกิจกรรมการเรียนการสอน

๑. การเรียนรู้เกิดจากแหล่งต่าง ๆ กัน มิใช่จากแหล่งใดแหล่งหนึ่งเพียงแหล่งเดียว ประสบการณ์ความรู้สึกนึกคิดของและบุคคลถือว่าเป็นแหล่งการเรียนรู้ที่สำคัญ

๒. การเรียนรู้ที่ดี จะต้องเป็นการเรียนรู้ที่เกิดจากการสร้างความรู้ ความเข้าใจด้วยตนเอง

จึงจะช่วยให้ผู้เรียนจดจำและสามารถใช้การเรียนรู้นั้นให้เป็นประโยชน์ได้ การเรียนที่เน้นผู้เรียนเป็นผู้ค้นพบ

ด้วยตนเอง มีส่วนช่วยให้เกิดความเข้าใจลึกซึ้งและจดจำได้ดี

๓. การเรียนรู้ กระบวนการเรียนรู้มีความสำคัญ หากผู้เรียนเข้าใจและมีทักษะในเรื่อง

กระบวนการการเรียนรู้แล้ว จะสามารถใช้เป็นเครื่องแสวงหาความรู้และคำตอบต่าง ๆ ที่ตนต้องการ

1. การเรียนรู้ที่มีความหมายแก่ผู้เรียน คือ การเรียนรู้ที่สามารถนำไปใช้ในชีวิตประจำวันได้

**งานวิจัยที่เกี่ยวข้อง**

กรมวิชาการ (๒๕๓๕ : บทคัดย่อ) ได้วิจัยเรื่องการวิเคราะห์รูปแบบนวัตกรรมการเรียนการสอน

ที่มีประสิทธิภาพ พบว่า สามารถพัฒนาสัมฤทธิ์ผลของนักเรียน ประกอบด้วยขั้นตอนสำคัญ คือ ขั้นเตรียม

ขั้นดำเนินการ และขั้นประเมินผล

กรมวิชาการ (๒๕๓๕ : บทคัดย่อ) ได้ทำการวิจัยเรื่องสถานการณ์จัดกิจกรรมในโรงเรียนประถมศึกษา พบว่า เทคนิคและวิธีที่ครูใช้อยู่ในปัจจุบัน เมื่อเทียบกับความต้องการของนักเรียน อยากให้เป็น มีข้อสังเกตว่าเทคนิควิธีสอนทุกรายการ มีการปฏิบัติต่ำกว่าสภาพที่นักเรียนต้องการ ยกเว้นการบรรยาย และการทำแบบฝึกหัด

กรมวิชาการ (๒๕๓๕ : บทคัดย่อ) รายงานการวิจัยแนวคิดการจัดการศึกษาของไทยในทศวรรษหน้า ครูควรเป็นคนทันสมัย รู้เท่าทันความเปลี่ยนแปลง มีบุคลิกภาพเป็นแม่แบบที่ดี มีวิญญาณของความเป็นครู รู้หลักจิตวิทยา สามารถทำหน้าที่เป็นผู้กำกับ ผู้ประสานงานและอำนวยความสะดวก กระบวนการเรียนการสอน ครูควรยึดเด็กเป็นศูนย์กลางสอนเน้นการคิดมากกว่าการจำ และเปลี่ยนแปลงจากการสอนแบบบรรยายมาเป็นแบบให้เด็กมีส่วนร่วมอภิปราย และทำงานกลุ่ม สื่อการเรียนการสอนควรจัดให้หลากหลาย

กิตติพงษ์ ตะไก่แก้ว (๒๕๓๘ : บทคัดย่อ) ศึกษาพัฒนารูปแบบการสอน การแก้โจทย์ปัญหาคณิตศาสตร์เชิงสร้างสรรค์ พบว่า ผลสัมฤทธิ์ทางการเรียนและความคิดสร้างสรรค์ทางคณิตศาสตร์ของนักเรียนที่เรียนโดยใช้รูปแบบการสอนการแก้โจทย์ปัญหาคณิตศาสตร์เชิงสร้างสรรค์สูงกว่านักเรียนที่เรียนโดยวิธีสอนปกติ

ดำรัส สีหะวีระชาติ (๒๕๔๒ : บทคัดย่อ) ศึกษาผลที่เกิดจากการจัดการเรียนการสอน จากสภาพจริงและวัดผลประเมินผลโดยใช้แฟ้มผลงาน ของโรงเรียนสังกัดกรมสามัญศึกษาเขตการศึกษา ๔ พบว่า ผลสัมฤทธิ์ทางการเรียนของนักเรียนที่เกิดจากการเรียนการสอนจากสภาพจริงและวัดผลประเมินผล โดยใช้แฟ้มผลงานอยู่ในเกณฑ์ดี ร้อยละ ๗๗.๗๔ พฤติกรรมการเรียนรู้ของนักเรียนค่าเฉลี่ยคะแนนอยู่ในระดับมากทั้งจากการประเมินของครูผู้สอนและนักเรียนประเมินตัวเอง พฤติกรรมการเรียนการสอนของครูอยู่ในระดับมาก ความคิดของนักเรียน รู ผู้บริหาร ผู้ปกครอง นักเรียน การใช้แฟ้มผลงานมีค่าเฉลี่ยของคะแนน ความคิดเห็นอยู่ในระดับมากทุกกลุ่มตัวอย่าง

จากการศึกษางานวิจัยที่เกี่ยวข้อง สรุปได้ว่า การจัดกระบวนการเรียนการสอนที่มีประสิทธิภาพนั้น จะต้องมีการเตรียมการ มีการดำเนินการสอนที่ให้ผู้เรียนมีบทบาท มีส่วนร่วมได้ปฏิบัติจริงมากกว่าท่องจำ ครูและนักเรียนควรได้ร่วมมือกันในกระบวนการเรียนการสอนและกระบวนการวัดผล ครูผู้สอนต้องเป็นคนทันสมัยเสมอ รู้ทันต่อการเปลี่ยนแปลง สอนเก่ง จัดการเก่ง เป็นคนดี การจัดกิจกรรมการเรียนการสอนจะต้องให้สอดคล้องกับธรรมชาติของวิชา สภาพปัจจัย และสิ่งแวดล้อม ได้แก่ บุคลากร อาคารสถานที่ ห้องปฏิบัติการ สื่อและวัสดุเพียงพอและเหมาะสม มีส่วนเอื้อการดำเนินการเรียนการสอนให้ประสบผลสำเร็จ และมีการวัดผลประเมินผลที่มี ประสิทธิภาพ จากที่กล่าวมาข้างต้น ล้วนเข้าในลักษณะของการจัดกิจกรรมการเรียนการสอน ที่เน้นผู้เรียนเป็นศูนย์กลาง ซึ่งในสภาพปัจจุบัน ครูผู้สอนหลายท่านพยามยามนำไปปฏิบัติอย่างจริงจัง เพื่อให้เยาวชนของชาติได้เป็นคนเก่ง คนดี และมีความสุข

**บทที่ ๓**

**วิธีดำเนินการจัดการศึกษา**

การศึกษาค้นคว้าครั้งนี้เพื่อศึกษาผลการพัฒนาคุณภาพผู้เรียน และผลการจัดกิจกรรมการเรียน

การสอนที่เน้นผู้เรียนเป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียน

ชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ เพื่อให้การศึกษาค้นคว้าครั้งนี้เป็นไปตามวัตถุประสงค์ที่ตั้งไว้ ผู้รายงานได้ดำเนินการตามลำดับขั้นตอนดังนี้

๑. ประชากร

๒. เครื่องมือที่ใช้ในการเก็บรวบรวมข้อมูล

๓. การเก็บรวบรวมข้อมูล

๔. การวิเคราะห์ข้อมูล

๕. สถิติที่ใช้ในการวิเคราะห์ข้อมูล

**๑. ประชากรและกลุ่มตัวอย่าง**

**๑. ประชากร**

ประชากรที่จัดกิจกรรมการเรียนรู้ในวิชาคณิตศาสตร์พื้นฐาน ๒ รหัสวิชา ค ๓๑๑๐๒ นี้ คือ นักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ จำนวนห้องเรียน ๖ ห้อง นักเรียน ทั้งสิ้น ๒๓๗ คน

**๒. เครื่องมือที่ใช้ในการเก็บรวบรวมข้อมูล**

๒.๑ เครื่องมือที่ใช้ในการเก็บรวบรวมข้อมูล มีจำนวน ๒ ประเภท คือ

๒.๑.๑ แบบบันทึกผลการพัฒนาคุณภาพผู้เรียน (ปพ. ๕) วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ประจำปีการศึกษา ๒๕๕๖

๒.๑.๒ แบบสอบถามเกี่ยวกับการจัดกิจกรรมการเรียนการสอนที่เน้นผู้เรียนเป็นสำคัญ มีลักษณะเป็นแบบมาตราส่วนประเมินค่า (Rating Scale) ๕ ระดับ ตามแบบของลิเคอร์ท (Likert)

๒.๒ วิธีการสร้างเครื่องมือ

ผู้รายงานได้นำแบบบันทึกผลการพัฒนาผู้เรียน วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ที่ฝ่ายบริหารอนุมัติผลการเรียนเรียบร้อยแล้วมาทำการศึกษา ส่วนแบบสอบถามเกี่ยวกับการจัดกิจกรรมการเรียนการสอนที่เน้นผู้เรียนเป็นสำคัญ ผู้รายงานได้ดำเนินการสร้างเครื่องมือ โดยมีขั้นตอนในการดำเนินการ ดังนี้

๒.๒.๑ ศึกษาค้นคว้าเอกสาร หนังสือ เกี่ยวกับการจัดการเรียนการสอนที่เน้นผู้เรียนเป็นสำคัญ

๒.๒.๒ นำความรู้ที่ได้จากการศึกษามาสร้างแบบทดสอบ / แบบสอบถาม

๒.๒.๓ จัดพิมพ์แบบทดสอบ / แบบสอบถาม แล้วนำไปเก็บข้อมูลจากนักเรียนที่จัดการเรียนรู้ จำนวน ๒๓๗ คน

**๓. การเก็บรวบรวมข้อมูล**

ในการรวบรวมข้อมูล ผู้รายงานได้ดำเนินการดังนี้

๓.๑ ผู้รายงานจัดกิจกรรมการเรียนรู้รายวิชาคณิตศาสตร์พื้นฐาน ๒ รหัสวิชา ค ๓๑๑๐๒ นักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ โดยมีการวัดประเมินผลและเก็บรวบรวมคะแนนผลสัมฤทธิ์

๓.๒ นำแบบสอบถามไปแจกนักเรียนชั้นมัธยมศึกษาปีที่ ๔ จำนวน ๒๓๗ คน ด้วยตนเอง

๓.๓ รวบรวมแบบสอบถามที่ได้ เพื่อนำไปวิเคราะห์ต่อไป

**๔. การวิเคราะห์ข้อมูล**

ในการวิเคราะห์ข้อมูลผู้รายงานได้ใช้สูตรวิเคราะห์เครื่องไมโครคอมพิวเตอร์โปรแกรม Microsoft Excel ทำการวิเคราะห์ดังนี้

๔.๑ หาค่าร้อยละ หาค่าเฉลี่ย และค่าส่วนเบี่ยงเบนมาตรฐานของแบบบันทึกผลการพัฒนาคุณภาพผู้เรียน ซึ่งมีเกณฑ์การตัดสินผลการเรียนดังนี้ (ปพ. ๖)

๔ หรือ ๘๐ - ๑๐๐ หมายถึง ผลการเรียนดีมาก

๓ หรือ ๗๐ - ๗๙ หมายถึง ผลการเรียนดี

๒ หรือ ๖๐ – ๖๙ หมายถึง ผลการเรียนพอใช้

๑ หรือ ๕๐ - ๕๙ หมายถึง ผลการเรียนผ่านเกณฑ์ขั้นต่ำที่กำหนด

๐ หรือ ๐ - ๔๙ หมายถึง ผลการเรียนผ่านเกณฑ์ขั้นต่ำที่กำหนด

๔.๒ หาค่าร้อยละ หาค่าเฉลี่ย และค่าส่วนเบี่ยงเบนมาตรฐานของแบบสอบถามการดำเนินการ จัดกิจกรรมการเรียนการสอนที่เน้นผู้เรียนเป็นสำคัญ แล้วนำค่าเฉลี่ยที่ได้ไปเทียบกับเกณฑ์ดังนี้

๔.๕๑ – ๕.๐๐ หมายถึง มากที่สุด

๓.๕๐ – ๔.๕๐ หมายถึง มาก

๒.๕๑ – ๓.๕๐ หมายถึง ปานกลาง

๑.๕๑ – ๒.๕๐ หมายถึง น้อย

๑.๐๐ – ๑.๕๐ หมายถึง น้อยที่สุด

**๕. สถิติที่ใช้ในการวิเคราะห์ข้อมูล**

๕.๑ ค่าร้อยละ

๕.๒ ค่าเฉลี่ย

๕.๓ ค่าส่วนเบี่ยงเบนมาตรฐาน

**บทที่ ๔**

**ผลการวิเคราะห์ข้อมูล**

การวิเคราะห์ข้อมูลการพัฒนาคุณภาพผู้เรียน และผลการจัดกิจกรรมการเรียนการสอน ที่เน้นผู้เรียนเป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ ผู้ศึกษาได้แบ่งการนำเสนอผลการวิเคราะห์ข้อมูล ลำดับดังนี้

ตอนที่ ๑ เสนอผลการวิเคราะห์สรุปผลการพัฒนาคุณภาพวิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖

ตอนที่ ๒ เสนอผลการวิเคราะห์การดำเนินการจัดกิจกรรมการเรียนการสอนที่เน้นผู้เรียน เป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ตามความคิดเห็นของนักเรียนชั้นมัธยมศึกษา ปีที่ ๔ ภาคเรียนที่ ๒ ปีการศึกษา ๒๕๕๖

**ตอนที่ ๑ ผลการวิเคราะห์การพัฒนาคุณภาพผู้เรียน วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖**

**ตารางที่ ๔.๑** ตารางแสดงผลการวิเคราะห์การพัฒนาคุณภาพผู้เรียน วิชา คณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ห้อง | **ผลการเรียน** | | | | | | | | | | | **x** | **S.D.** |
| **๔** | **๓.๕** | **๓** | **๒.๕** | **๒** | **๑.๕** | **๑** | **๐** | **ร** | **มส** | **รวม** |
| **๔/๑** | ๓๘ | ๑ | ๒ | ๐ | ๐ | ๐ | ๐ | ๐ | ๐ | ๐ | **๔๑** | ๓.๙๔ | ๐.๒๓ |
| **๔/๒** | ๒๗ | ๙ | ๖ | ๑ | ๐ | ๐ | ๐ | ๐ | ๐ | ๐ | **๔๓** | ๓.๗๒ | ๐.๔๑ |
| **๔/๓** | ๗ | ๑๔ | ๑๗ | ๑ | ๐ | ๐ | ๐ | ๐ | ๐ | ๐ | **๓๙** | ๓.๓๕ | ๐.๓๙ |
| **๔/๔** | ๑๓ | ๙ | ๑๔ | ๒ | ๐ | ๐ | ๐ | ๐ | ๐ | ๐ | **๓๘** | ๓.๔๓ | ๐.๔๘ |
| **๔/๕** | ๕ | ๑๘ | ๕ | ๙ | ๓ | ๐ | ๐ | ๐ | ๐ | ๐ | **๔๐** | ๓.๑๖ | ๐.๕๙ |
| **๔/๖** | ๙ | ๑๔ | ๕ | ๖ | ๐ | ๐ | ๐ | ๐ | ๐ | ๐ | **๓๔** | ๓.๓๘ | ๐.๕๒ |
| รวม | **๙๙** | **๖๕** | **๔๙** | **๑๙** | **๓** | ๐ | ๐ | ๐ | ๐ | ๐ | **๒๓๕** | **๓.๕๑** | **๐.๕๒** |
| ร้อยละ | ๔๒.๑๓ | ๒๗.๖๖ | ๒๐.๘๕ | ๘.๐๙ | ๑.๒๘ | ๐ | ๐ | ๐ | ๐ | ๐ | ๑๐๐ |  |  |

จากตารางที่ ๔.๑ พบว่า ผลการพัฒนาคุณภาพผู้เรียน วิชา คณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ จำนวน ๖ ห้อง คือ ชั้น ม. ๔/๑ – ม. ๔/๖ มีจำนวนนักเรียนทั้งหมด ๒๓๕ คน ได้ค่าคะแนน จำแนกตามระดับผลการเรียนพบว่า ได้ระดับผลการเรียนดีเยี่ยมมาก (๔ ) จำนวน ๙๙ คน คิดเป็นร้อยละ **๔๒.๑๓** ได้ระดับผลการเรียนดีมาก ( ๓.๕ ) จำนวน ๖๕ คน คิดเป็นร้อยละ **๒๗.๖๖** ระดับผลการเรียนดี ( ๓ ) จำนวน ๔๙ คน คิดเป็นร้อยละ **๒๐.๘๕** ได้ระดับผลการเรียนค่อนข้างดี ( ๒.๕ ) จำนวน ๑๙ คน คิดเป็นร้อยละ **๘.๐๙** ระดับผลการเรียนพอใช้ (๒) จำนวน ๓ คน คิดเป็นร้อยละ **๑.๒๘**

**ตอนที่ ๒ การวิเคราะห์การดำเนินการจัดกิจกรรมการเรียนการสอนที่เน้นผู้เรียนเป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ตามความคิดเห็นของนักเรียน ชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ โรงเรียนยางชุมน้อยพิทยาคม**

ผู้รายงานได้วิเคราะห์ข้อมูลจากแบบสอบถามที่ได้รับคืน และเป็นแบบสอบถามที่มีความสมบูรณ์ที่สุดจำนวน ๒๓๗ ฉบับ คิดเป็นร้อยละ ๑๐๐ ผลการวิเคราะห์ ดังข้อมูลตามตารางที่ ๔.๒

**ตารางที่ ๔.๒**  ค่าเฉลี่ยและส่วนเบี่ยงเบนมาตรฐานการดำเนินการจัดกิจกรรมการเรียนการสอน

ที่เน้นผู้เรียนเป็นสำคัญของครูผู้สอน วิชาคณิตศาสตร์พื้นฐาน ๒ รหัสวิชา ค ๓๑๑๐๒

ตามความคิดเห็นของนักเรียน ชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖

|  |  |  |  |  |  |
| --- | --- | --- | --- | --- | --- |
| **ข้อที่** | | **สภาพการจัดกิจกรรม** |  | **S.D.** | **แปลผล** |
| ๑. | | ครูได้แจ้งจุดประสงค์การเรียนรู้ในบทเรียนที่สอน | ๔.๗๐ | .๔๖ | มากที่สุด |
| ๒. | | ครูได้สำรวจความพร้อมของนักเรียน เช่น การทดสอบ ซักถามเกี่ยวกับความรู้ ทักษะพื้นฐาน ความสามารถ ความถนัด และความสนใจ | ๔.๘๒ | .๔๑ | มากที่สุด |
| ๓. | ครูใช้สื่อเทคโนโลยีที่ทันสมัยในการจัดกิจกรรมการเรียนการสอน | | ๔.๔๒ | .๕๐ | มาก |
| ๔. | ครูจัดขั้นตอน กิจกรรม การเรียนการสอนได้อย่างเหมาะสม | | ๔.๘๖ | .๔๑ | มากที่สุด |
| ๕. | ครูใช้เทคนิคการเรียนรู้ที่กระตุ้นให้ผู้เรียนค้นพบ และสร้าง องค์ความรู้ด้วยตนเอง | | ๔.๕๘ | .๔๘ | มาก |
| ๖. | ครูเปิดโอกาสให้ผู้เรียนได้มีส่วนร่วมในการปฏิบัติกิจกรรม และเรียนรู้อย่างมีความสุข | | ๔.๗๙ | .๔๑ | มากที่สุด |
| ๗. | ครูจัดกิจกรรมกรรมการเรียนการสอนที่หลากหลาย | | ๔.๘๒ | .๔๕ | มากที่สุด |
| ๘ | ครูได้เสนอแนะแหล่งค้นคว้าต่าง ๆ ให้แก่นักเรียน เพื่อการศึกษาค้นคว้าในเรื่องต่าง ๆ ในรายวิชาที่สอน | | ๔.๔๓ | .๕๐ | มาก |
| ๙. | ครูใช้วิธีการวัดผลและประเมินผลอย่างหลากหลาย เช่น แบบฝึกหัด ผลงาน พฤติกรรมต่าง ๆ ของผู้เรียน เป็นต้น | | ๔.๕๔ | .๕๐ | มากที่สุด |
| ๑๐ | ครูส่งเสริมให้ผู้เรียนได้นำความรู้ที่ได้จากเรียนไปประยุกต์ใช้ในชีวิตประจำวัน | | ๔.๘๒ | .๔๐ | มากที่สุด |
| **รวม** | | | **๔.๖๖** | **.๔๖** | **มากที่สุด** |

จากตารางที่ ๔.๒ พบว่า การดำเนินการจัดกิจกรรมการเรียนการสอนที่เน้นผู้เรียนเป็นสำคัญ ของครูผู้สอน วิชาคณิตศาสตร์พื้นฐาน ๒ รหัสวิชา ค ๓๑๑๐๒ ตามความคิดเห็นของนักเรียนชั้นมัธยมศึกษา ปีที่ ๔ ภาคเรียนที่ ๒ ปีการศึกษา ๒๕๕๖ โดยภาพรวมอยู่ในระดับมากที่สุด ( = ๔.๖๖ ) เมื่อพิจารณา

เป็นรายข้อพบว่า ข้อที่มีค่าเฉลี่ยสูงที่สุดคือข้อที่ ๔ ครูจัดขั้นตอน กิจกรรม การเรียนการสอนได้อย่างเหมาะสม ( = ๔.๘๖ ) รองลงมาคือข้อที่ ๒ ครูจัดกิจกรรมกรรมการเรียนการสอนที่หลากหลาย

ข้อที่ ๑๐ ครูส่งเสริมให้ผู้เรียนได้นำความรู้ที่ได้จากเรียนไปประยุกต์ใช้ในชีวิตประจำวัน (  = ๔.๘๒ )

ข้อที่มีค่าเฉลี่ยต่ำที่สุดคือข้อที่ ๓ ครูใช้สื่อเทคโนโลยีที่ทันสมัยในการจัดกิจกรรมการเรียนการสอน

( = ๔.๔๒) ข้อที่ ๘ ครูได้เสนอแนะแหล่งค้นคว้าต่าง ๆ ให้แก่นักเรียน เพื่อการศึกษาค้นคว้าในเรื่องต่าง ๆ ในรายวิชาที่สอน ( = ๔.๔๓) ตามลำดับ

**บทที่ ๕**

**สรุป อภิปรายผล และข้อเสนอแนะ**

รายงานการพัฒนาคุณภาพผู้เรียนครั้งนี้มีวัตถุประสงค์เพื่อศึกษาผลการพัฒนาคุณภาพผู้เรียน และการดำเนินการจัดกิจกรรมการเรียนการสอนที่เน้นผู้เรียนเป็นสำคัญ วิชาคณิตศาสตร์พื้นฐาน ๒

รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖

ประชากรที่จัดกิจกรรมการรู้ในครั้งนี้ ได้แก่ นักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ จำนวน ๒๓๕ คน

เครื่องมือที่ใช้ในการศึกษาค้นคว้าเป็นแบบบันทึกผลการพัฒนาคุณภาพผู้เรียนและแบบสอบถามการดำเนินงานการจัดกิจกรรมการเรียนการสอนที่เน้นผู้เรียนเป็นสำคัญ ซึ่งเป็นเครื่องมือชนิดมาตราส่วนประมาณค่าชนิด ๕ ระดับ ตามแบบของ Likert จำนวน ๑๐ ข้อ

สถิติที่ใช้วิเคราะห์ข้อมูลได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน

**สรุปผลการศึกษา**

๑. ผลการพัฒนาคุณภาพผู้เรียน วิชา คณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียน ชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ จำนวน ๖ ห้อง คือ ชั้น ม. ๔/๑ – ม. ๔/๖ มีจำนวนนักเรียนทั้งหมด ๒๓๕ คน ได้ค่าคะแนน จำแนกตามระดับผลการเรียนพบว่า ได้ระดับผลการเรียนดีเยี่ยมมาก (๔ ) จำนวน ๙๙ คน คิดเป็นร้อยละ ๔๒.๑๓ ได้ระดับผลการเรียนดีมาก ( ๓.๕ ) จำนวน ๖๕ คน คิดเป็นร้อยละ ๒๗.๖๖ ระดับผลการเรียนดี ( ๓ ) จำนวน ๔๙ คน คิดเป็นร้อยละ ๒๐.๘๕ ได้ระดับผลการเรียนค่อนข้างดี ( ๒.๕ ) จำนวน ๑๙ คน คิดเป็นร้อยละ ๘.๐๙ ระดับผลการเรียนพอใช้ (๒) จำนวน ๓ คน คิดเป็นร้อยละ ๑.๒๘

๒. การดำเนินการจัดกิจกรรมการเรียนการสอนที่เน้นผู้เรียนเป็นสำคัญ ของครูผู้สอน วิชาคณิตศาสตร์พื้นฐาน ๒ รหัสวิชา ค ๓๑๑๐๒ ตามความคิดเห็นของนักเรียนชั้นมัธยมศึกษาปีที่ ๔ ภาคเรียน ที่ ๒ ปีการศึกษา ๒๕๕๕ โดยภาพรวมอยู่ในระดับมากที่สุด ( = ๔.๖๖ ) เมื่อพิจารณาเป็นรายข้อพบว่า



ข้อที่มีค่าเฉลี่ยสูงที่สุดคือข้อที่ ๔ ครูจัดขั้นตอน กิจกรรมการเรียนการสอนได้อย่างเหมาะสม ( = ๔.๘๖ ) รองลงมาคือข้อที่ ๒ ครูจัดกิจกรรมกรรมการเรียนการสอนที่หลากหลาย ข้อที่ ๑๐ ครูส่งเสริมให้ผู้เรียนได้นำความรู้ที่ได้จากเรียนไปประยุกต์ใช้ในชีวิตประจำวัน ( = ๔.๘๒ ) ข้อที่มีค่าเฉลี่ยต่ำที่สุดคือข้อที่ ๓ ครูใช้สื่อเทคโนโลยีที่ทันสมัยในการจัดกิจกรรมการเรียนการสอน ( = ๔.๔๒) ข้อที่ ๘ ครูได้เสนอแนะแหล่งค้นคว้าต่าง ๆ ให้แก่นักเรียน เพื่อการศึกษาค้นคว้าในเรื่องต่าง ๆ ในรายวิชาที่สอน ( = ๔.๔๓) ตามลำดับ



**อภิปรายผล**

จากการศึกษาผลการพัฒนาคุณภาพผู้เรียน และการดำเนินการการจัดกิจกรรมการเรียนการสอนที่เน้นผู้เรียนเป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ มีประเด็นที่น่าสนใจนำมาอภิปรายผลดังนี้

๑. ผลการพัฒนาคุณภาพผู้เรียน วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียน

ชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ พบว่า โดยภาพรวมมีค่าเฉลี่ยที่อยู่ในระดับดีเยี่ยม

๒. การดำเนินงานการจัดกิจกรรมการเรียนการสอนที่เน้นผู้เรียนเป็นสำคัญ วิชาคณิตศาสตร์พื้นฐาน ๒ รหัสวิชา ค ๓๑๑๐๒ ของนักเรียนชั้นมัธยมศึกษาปีที่ ๔ ภาคเรียนที่ ๒ ปีการศึกษา ๒๕๕๖ โดยภาพรวมอยู่ในระดับมากที่สุด ทั้งนี้อาจเป็นเพราะครูผู้สอนได้วางแผนเตรียมเนื้อหาการสอนเตรียมข้อมูลแหล่งเรียนรู้ต่าง ๆ จัดหา จัดทำวัสดุ อุปกรณ์ต่าง ๆ ตลอดจนจัดกิจกรรมการเรียนการสอนไว้อย่างหลากหลาย เพื่อให้ผู้เรียนได้ฝึกปฏิบัติอย่างเพียงพอ และทุกคนได้มีส่วนร่วมในกิจกรรมการเรียนรู้ซึ่งสอดคล้องกับความคิดเห็นของนักเรียนที่เป็นผู้ประเมินจากการปฏิบัติจริง

ส่วนข้อที่ได้ค่าเฉลี่ยต่ำที่สุดคือข้อ ค่าเฉลี่ยต่ำที่สุดคือข้อที่ ๓ ครูใช้สื่อเทคโนโลยีที่ทันสมัยในการจัดกิจกรรมการเรียนการสอน ( = ๔.๔๒) ข้อที่ ๘ ครูได้เสนอแนะแหล่งค้นคว้าต่าง ๆ ให้แก่นักเรียน เพื่อการศึกษาค้นคว้าในเรื่องต่าง ๆ ในรายวิชาที่สอน ( = ๔.๔๓) ตามลำดับ ทั้งนี้โดยธรรมชาติวิชาคณิตศาสตร์เป็นเนื้อหาที่นักเรียนไม่อาจทำความเข้าใจได้เองเพียงลำพัง แหล่งค้นคว้าที่ครูแนะนำให้สืบค้นนั้นหลากหลายแต่ผู้เรียนไม่กระตือรือร้นที่จะแสวงหาความรู้เพิ่มเติมเอง และมีข้อจำกัดด้านการให้บริการแหล่งเรียนรู้เทคโนโลยีที่จำกัดด้วย ผู้สอนจะนำผลจากการจัดการศึกษาในภาคเรียนที่ ๑ ปีการศึกษา ๒๕๕๖ นี้ไปพัฒนาการจัดกิจกรรมต่อไปและจะเน้นการใช้เทคโนโลยีที่ทันสมัยและเน้นการมีส่วนร่วมในการประเมินผล ของผู้เรียนมากขึ้น



**ปัญหาและอุปสรรค**

๑. นักเรียนขาดความรับผิดชอบในการส่งงาน

๒. เครื่องมือ วัสดุ อุปกรณ์ ด้านเทคโนโลยีไม่เพียงพอต่อการนำมาใช้จัดกิจกรรม เนื่องจาก ห้องคอมพิวเตอร์ต้องใช้ในการจัดกิจกรรมการเรียนรู้ในรายวิชาคอมพิวเตอร์เป็นประจำจึงหาโอกาสใช้ยาก ไม่เพียงพอต่อการฝึกทักษะการปฏิบัติงาน

๓. โรงเรียนมีงานกิจกรรมต่าง ๆ มาก ทำให้เวลาในการจัดกิจกรรมการเรียนการสอนไม่เพียงพอ

๔. สื่ออุปกรณ์ด้านเทคโนโลยีไม่เพียงพอต่อความต้องการใช้

**แนวทางในการแก้ไข**

๑. ครูเรียกตรวจผลงานของนักเรียนเป็นระยะ เพื่อดูข้อบกพร่อง และให้ดำเนินการแก้ไข

๒. ให้นักเรียนจัดหาเครื่องมือ วัสดุ อุปกรณ์ บางส่วนมาจากที่บ้าน ประยุกต์ใช้เทคโนโลยี ตามสถานการณ์ให้เหมาะสม

๓. มอบหมายภาระงาน กิจกรรมการเรียนการสอนบางเนื้อหาให้นักเรียนไปศึกษาค้นคว้าเพิ่มเติมด้วยตนเองจากแหล่งเรียนรู้ภายนอก

**ข้อเสนอแนะและแนวทางในการพัฒนา**

๑. ควรนำผลข้อมูลที่ได้เป็นสารสนเทศไปใช้พัฒนาการจัดกิจกรรมการเรียนการสอนใน ปีการศึกษาต่อไป

๒. โรงเรียนควรแต่งตั้งผู้เชี่ยวชาญที่มีประสบการณ์ มีความรู้ความสามารถเกี่ยวกับการจัดกระบวนการเรียนการสอน หรืองานวิจัย ประจำโรงเรียน เพื่อเป็นผู้นิเทศ ตรวจผลงาน และเป็นที่ปรึกษาของครูภายในโรงเรียน เพื่อเป็นการส่งเสริมให้การจัดการเรียนการสอนของครู มีประสิทธิภาพ และพัฒนางานต่อไป

๓. ครูผู้สอนควรหาโอกาสอบรมพัฒนาตนอยู่เสมอเพื่อให้มีความรูที่ทันสมัยมาใช้ในการจัดกิจกรรมการเรียนรู้

#### บรรณานุกรม

ชาตรี เกิดธรรม. การเรียนการสอนวิทยาศาสตร์เน้นนักเรียนเป็นศูนย์กลาง. กรุงเทพฯ : บริษัท เซ็นเตอร์ดีสคัฟเวอรี่ จำกัด, ๒๕๔๒.

ทิศนา แขมมณี. การจัดการเรียนการสอนโดยยึดผู้เรียนเป็นศูนย์กลาง โมเดล ซิปปา (CIPPA MODEL**).**” วารสารวิชาการ. ๒(๕) : ๒ – ๓๐ ; พฤษภาคม, ๒๕๔๒

ธีระกุล เอกะกุล. ระเบียบวิธีวิจัยทางพฤติกรรมศาสตร์และสังคมศาสตร์. พิมพ์ครั้งที่๒. อุบลราชธานี : วิทยาการพิมพ์, ๒๕๔๔.

ปรียาพร วงศ์อนุตรโรจน์. การบริหารงานวิชาการ. กรุงเทพฯ : ศูนย์สื่อเสริมกรุงเทพ ฯ , ๒๕๓๕.

วิชาการ, กรม .การสอนที่เน้นผู้เรียนเป็นศูนย์กลาง.กรุงเทพฯ : โรงพิมพ์คุรุสภาลาดพร้าว, ๒๕๓๙.

วิธาดา สินประจักษ์ผล. ข้อคิดเบื้องต้นในการสอน การสอบที่เน้นกระบวนการ. กรุงเทพฯ: โรงพิมพ์คุรุสภาลาดพร้าว, ๒๕๔๒.

ศึกษานิเทศก์ กรมสามัญศึกษา เขตการศึกษา ๙, หน่วย. นักเรียนเป็นศูนย์กลางนั้นเป็นอย่างไร. อุดรธานี : หน่วยศึกษานิเทศก์ กรมสามัญศึกษา เขตการศึกษา ๙, ๒๕๓๙.

สามัญศึกษา, กรม . แนวทางการปฏิรูปการศึกษาในโรงเรียนสังกัดกรมสามัญศึกษา การจัดการเรียนการสอนที่เน้นผู้เรียนเป็นศูนย์กลาง.กรุงเทพฯ : โรงพิมพ์การศาสนา ,๒๕๔๒.

อรทัย มูลคำ และคนอื่น ๆ . Child Center : Storyline Method การบูรณาการหลักสูตรและการเรียนการสอนโดยเน้นผู้เรียนเป็นศูนย์กลาง. ทีพี พริ้น จำกัด, ๒๕๔๒.

**ภาคผนวก**